శకుంతల టి.శెట్టి

శకుంతల తిమ్మప్ప శెట్టి (జననం 1 మార్చి 1947) కర్ణాటక రాష్ట్రానికి చెందిన రాజకీయ నాయకురాలు. ఆమె 2004, 2013 శాసనసభ ఎన్నికలలో పుత్తూరు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికైంది.
రాజకీయ జీవితం 
శకుంతల టి.శెట్టి భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 శాసనసభ ఎన్నికలలో పుత్తూరు శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఐఎన్‌సీ అభ్యర్థి సుధాకర్ శెట్టిపై 11112 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమెకు 2008 శాసనసభ ఎన్నికలలో బీజేపీ టికెట్ నిరాకరించడంతో స్వతంత్ర అభ్యర్థిగా పోటీ చేసి 25171 ఓట్లతో మూడోస్థానంలో నిలిచాడు.

శకుంతల టి.శెట్టి ఆ తరువాత భారత జాతీయ కాంగ్రెస్ పార్టీలో చేరి 2013 శాసనసభ ఎన్నికలలో పుత్తూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి బీజేపీ అభ్యర్థి సంజీవ మటండూర్ పై 4289 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై పార్లమెంటరీ కార్యదర్శిగా పని చేసింది. ఆమె  2018 శాసనసభ ఎన్నికలలో  ఐఎన్‌సీ అభ్యర్థిగా పోటీ చేసి బీజేపీ అభ్యర్థి సంజీవ మటండూర్ చేతిలో 19,477 ఓట్ల తేడాతో ఓడిపోయింది.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2013 కర్ణాటక శాసనసభ్యులు
వర్గం:కర్ణాటక మహిళలు